অবশেষে ‘পদাতিক’ ঢাকা চলচ্চিত্র উৎসবে

কলকাতা: আজ বৃহস্পতিবার সন্ধ্যা ৭টায় বাংলাদেশের জাতীয় জাদুঘরের মূল মিলনায়তানে বিনামূল্যে ‘পদাতিক’ (Padatik) দেখতে পাবেন দর্শকরা। ঢাকা চলচ্চিত্র উৎসবেই (Dhaka International Film Festival) সৃজিত মুখার্জি পরিচালিত এবং চঞ্চল চৌধুরীর অভিনীত এই ছবিটি আজ দেখানো হবে। প্রখ্যাত ভারতীয় চলচ্চিত্র পরিচালক মৃণাল সেনের জীবনের কাহিনী নিয়ে তৈরি হয়েছে এই ‘পদাতিক’। এই ছবিতে বাংলাদেশের অভিনেতা চঞ্চল চৌধুরীকে মৃণাল সেনের ভূমিকা দেখা গেছে। ‘সিনেমা অফ দ্য ওয়ার্ল্ড’ বিভাগে সৃজিতের এই ছবিটি নির্বাচিত হয়েছে। সিনেমা শুরুর আগে পরিচয় পর্বে উপস্থিত থাকতে পারেন সিনেমার নির্মাতা ও কলাকুশলীরা।

আরও পড়ুন: সইফ আলি খানকে ছুরিকাঘাত করল কে? জানুন তার পরিচয়

গেল বছরের ১৫ অগাস্ট ভারতের স্বাধীনতা দিবসে দেশটির প্রেক্ষাগৃহে মুক্তি পায় ‘পদাতিক’। একই দিনে বাংলাদেশে সিনেমাটি মুক্তি পাওয়ার কথা থাকলেও, সেসময় সরকার পতন ঘিরে যে পরিস্থিতি তৈরি হয়, তাতে চঞ্চলের এই সিনেমাটি আর আলোর মুখ দেখেনি। ‘পদাতিক’-এ মৃণাল সেনের যুবক ও বয়স্ক-দুই চরিত্রে দেখা যায় চঞ্চলকে। এতে মৃণালের স্ত্রী গীতা সেনের চরিত্রে অভিনয় করেন পশ্চিমবঙ্গের মনামী ঘোষ।প্রখ্যাত ভারতীয় চলচ্চিত্র পরিচালক মৃণাল সেনের বায়োপিক ‘পদাতিক’। গত মে মাসে সিনেমাটির টিজার প্রকাশ পেয়েছে। তারপর থেকেই প্রশংসায় ভাসছেন সিনেমার অন্যতম প্রধান অভিনেতা চঞ্চল চৌধুরী।

অন্য খবর দেখুন